b'\n_START_ARTICLE_\nHollywood revue 1930\n_START_SECTION_\nTuotanto\n_START_PARAGRAPH_\nElokuva sis\xc3\xa4lt\xc3\xa4\xc3\xa4 sen ajan suosituimpien t\xc3\xa4htien esityksi\xc3\xa4. Elokuvassa esiintyv\xc3\xa4t Joan Crawford, Lionel Barrymore, Marion Davies, Gus Edwards, John Gilbert, Buster Keaton, Marie Dressler, Anita Page, Norma Shearer ja Karl Danen ja George K. Arthurin koomikkotiimi. Hollywood revue 1930 kuvattiin 25 p\xc3\xa4iv\xc3\xa4ss\xc3\xa4 426\xc2\xa0000 dollarin budjetilla._NEWLINE_Greta Garbo, Ram\xc3\xb3n Novarro ja Lon Chaney, Sr. olivat ainoat merkitt\xc3\xa4v\xc3\xa4t MGM:n t\xc3\xa4hdet, jotka eiv\xc3\xa4t esiinny elokuvassa._NEWLINE_Hollywood revue 1930 -elokuvan kohtauksista osa on viihdytt\xc3\xa4vi\xc3\xa4. Esimerkkein\xc3\xa4 k\xc3\xa4yv\xc3\xa4t Crawfordin jazz-esitys, Stan Laurelin ja Oliver Hardyn taikurinumero, Buster Keatonin burleski-esitys. Yksi elokuvan huippukohtauksista on kappaleen \xe2\x80\x9dSingin\xe2\x80\x99 in the Rain\xe2\x80\x9d debyytti. Sen esitt\xc3\xa4\xc3\xa4 Cliff Edwards nimell\xc3\xa4 \xe2\x80\x9dUkelele Ike\xe2\x80\x9d. \xe2\x80\x9dSingin\xe2\x80\x99 in the Rainin\xe2\x80\x9d esitt\xc3\xa4\xc3\xa4 koko n\xc3\xa4yttelij\xc3\xa4kaarti elokuvan loppukohtauksessa. Kappaleen v\xc3\xa4rillinen loppukohtaus oli viime hetken lis\xc3\xa4ys elokuvaan, joka kuvattiin my\xc3\xb6h\xc3\xa4\xc3\xa4n illalla kymmenen p\xc3\xa4iv\xc3\xa4\xc3\xa4 ennen ensi-iltaa 10. kes\xc3\xa4kuuta 1929.\n_START_SECTION_\nV\xc3\xa4liaika\n_START_PARAGRAPH_\nV\xc3\xa4liaika: "Nobody But You", "Your Mother and Mine" ja "I\'ve Got a Feeling for You" - orkesteri\n_START_SECTION_\nJulkaisu ja vastaanotto\n_START_PARAGRAPH_\nHollywood revue 1930 sai ensi-iltansa Yhdysvalloissa 20. kes\xc3\xa4kuuta vuonna 1929 Kalifornian Los Angelesissa Grauman\'s Chinese Theatressa. New Yorkin ensi-ilta oli 14. elokuuta 1929 ja maanlaajuinen 23. marraskuuta 1929. Suomen ensi-ilta oli 28. huhtikuuta vuonna 1930. Hollywood revue 1930 oli taloudellinen menestys ja vuoden 1929 suurimpia kassamagneetteja. Elokuva tuotti maailmanlaajuisesti 2\xc2\xa0421\xc2\xa0000 dollaria, joista 1\xc2\xa0517\xc2\xa0000 dollaria Yhdysvalloissa._NEWLINE_Hollywood revue 1930 sai vuonna 1930 parhaan elokuvan Oscar-ehdokkuuden._NEWLINE_Hollywood revue 1930 on s\xc3\xa4ilynyt kokonaan. Elokuva siirrettiin laserdiscille 1990-luvulla. Hollywood revue 1930 julkaistiin DVD:lle 1. joulukuuta vuonna 2009.'